# hag all
## Brezhoneg
### Etimologiezh

    Troienn savet gant « hag » hag « all ».

### Troienn

hag all /a.ˈɡalː/
* Troienn hag a dalvez "ivez, ouzhpenn ":
** ... gwez sitrons, gwez mouar, gwez palmez, hag all... — (MBJJ, p. 97.)
** ... va zi, benviji hag all , a zo bet boued d’an tangwall. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 111.)
** Dilhadoù, botoioù, hag all. — (Jules Gros, Le trésor du breton parlé Deuxième Partie, 1970, p. 15.)
** [...], hag oa brao teuler an oll ebarz, bugale hag all. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 84.)
** ... gwreg, bugale hag all, ... ESTB 202
** Hennezh, ar Yann-se, a rank mont kuit ac'han, c'hwitell hag all ! — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 186.)
** ... prestik e vo gwelet [Satanaz] em istor, kroc'hen, eskern, hag all'... — (Jakez Riou, An Ti Satanazet, Skridoù Breizh, 1944, p. 48.)
** Ne badas ket pell tantad ar roue; en un taol-kont e voe mouget, devet ha pulluc'het, kig, kroc'hen, eskern hag all ... — (Troude ha Milin, Labous ar Wirionez ha Marvailhoù all, Skridoù Breizh, 1950, p. 67.)
** Goude ma'z oa bet skuizhus-meurbet e zevezh-sul er gêr, e nije Jeffig, koulz lavarout, marc'h-houarn hag all war-du e labour. — (Jakez Konan, Lannevern e kañv ha danevelloù all, Al Liamm, 1980, p. 68.)
** [...] ; anez-se, skubet e vije bet an holl vagad, sant Jozeb hag all, a-ziwar an hent betek an douflez. — (Jarl Priel, Va Zammig Buhez, Al Liamm, 1954, p. 53.)
** Marteze, e ve neuze, ne daffe ket ar vag da goll, tud hag all' . SAAQ 90
* En droienn gwrizioù hag all :
** Houmañ eo ar wezenn genta tennet ganin gwriziou hag all. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 148.)
* En droienn pesked hag all :
** ... hag an dour a red, pesked hag all ! — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 150.)
** Yann neuze a ra tennañ gant e ganolioù, ken na gren an douar hag ar mor, pesked hag all. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 60.)
* En droienn plusk hag all :
** Patatez, plusk hag all : patatez ha n'int ket peliet.
** Telennganoù, plusk hag all. — (Yann Gerven, Telennganoù plusk hag all e-barzh Al Liamm, niv. 244, Mae-Eost 1987, p. 251.)
** Ar Republik, plusk ha gall. — (Titl ur pennad e-barzh Bremañ o c'hoari war ar gerioù all ha gall.)
* en droienn ken ... hag all :
** Arabat sellout ken pizh hag all ouzh an dispignoù. — (Ivon Krog, Klenved ar Medalennou, Ti-moulerez Sant-Gwilherm, Sant-Brieg, 1909, p. 32.)

#### Troidigezhioù

* galleg : et autre , et tout